**RESOLUCIÓ** [o DECRET / ACORD / etc.] **D'INICI DE PROCEDIMENT D'INSPECCIÓ INICIAL DE LA INSTAL·LACIÓ [TIPUS INSTAL·LACIÓ] [NOM INSTAL·LACIÓ]**

**ANTECEDENTS**

1. En data [data] [el Sr./ la Sra.] [nom titular] com a [càrrec] de l'entitat [nom entitat titular] va presentar a l’Oficina de Gestió Empresarial, a través dels canals habilitats a aquest efecte, una comunicació de posada en funcionament de la instal·lació [tipus instal·lació] [nom instal·lació], del municipi de [nom municipi], de la qual és titular. Amb la comunicació va manifestar sota la seva responsabilitat que les dades comunicades són certes, i que disposa de la documentació preceptiva per a iniciar l'activitat, la qual acredita que la instal·lació compleix tots els requisits exigits per la normativa vigent.
2. En data [data] l’Oficina de Gestió Empresarial va certificar la inscripció d'ofici de la posada en funcionament de la instal·lació esmentada en el Registre d'Instal·lacions Juvenils de la Direcció General de Joventut.

**FONAMENTS DE DRET**

1. L'article 3.1 c) del Decret 16/2022, d’1 de febrer, d’instal·lacions juvenils i de modificació del Reglament de campaments juvenils, aprovat pel Decret 203/2013, de 30 de juliol, estableix que a la Direcció General de Joventut li correspon inspeccionar les instal·lacions juvenils per tal d'assegurar, en tot moment, les seves condicions tècniques i de seguretat.
2. L'article 4.1 del Decret 16/2022, d’1 de febrer, estableix  que les comarques i els municipis poden exercir potestats d'execució sobre les instal·lacions juvenils del seu territori.
3. D’acord amb la Llei 38/1991, de 30 de desembre, d’instal·lacions destinades a activitats amb infants i joves i mitjançant el Decret 187/1993, de 27 de juliol, el Govern de la Generalitat va delegar als consells comarcals les competències d’execució en matèria d’instal·lacions juvenils. Aquesta delegació es va fer materialment efectiva amb la signatura del corresponent conveni amb el Consell Comarcal de [comarca], i s’exerceix actualment a través del contracte-programa vigent.
4. L'article 52.3 del Decret 16/2022, d’1 de febrer, estableix que els serveis d’inspecció de l'administració competent han de dur a terme, en el termini màxim de dos mesos a comptar de la data de presentació de la comunicació d’inici de l’activitat d’una instal·lació juvenil davant l’òrgan competent, una inspecció de comprovació inicial, amb l’objectiu de verificar que s’ajusta a les dades que contenen el formulari de comunicació i els documents que s’hi adjunten.

Per tot això,

**RESOLC:**

1. Iniciar d’ofici el procediment d’inspecció de comprovació inicial de la instal·lació juvenil [tipus instal·lació] [nom instal·lació] del municipi de [nom municipi].
2. Requerir la persona titular de la instal·lació perquè tingui a disposició del personal d’inspecció del Consell Comarcal [o perquè presenti, en el termini màxim de 10 dies] la documentació de la seva activitat, que com a mínim serà la següent:

- Documentació acreditativa que l’activitat econòmica comunicada és conforme amb el règim urbanístic del sòl i que, en relació amb les construccions on es duu a terme, disposa de les llicències urbanístiques o ha efectuat les comunicacions prèvies exigides per la legislació urbanística.

- En cas que la instal·lació contingui edificacions preexistents, certificat de solidesa d'aquestes, lliurat i signat per personal tècnic competent.

- Títol o autorització d’aprofitament de les aigües, d’abocament a llera i de construcció en zona de policia de lleres, si escau.

- Informe sanitari o altra documentació acreditativa del compliment de la normativa vigent relativa a les aigües de consum i a la higiene dels aliments.

- Documentació acreditativa del compliment de la normativa aplicable als equips i les instal·lacions sotmesos als diversos reglaments tècnics de seguretat industrial, i de la vigència de les inspeccions que els són preceptives.

- Protocol d’actuació en emergències de la instal·lació, o Pla d’autoprotecció, si escau.

[En cas que la instal·lació sigui una granja escola o una aula de natura]

- Documentació especificada en els articles 42.2 i 43.2 del Decret 16/2022, de l’1 de febrer, respectivament.

- Pòlissa de l'assegurança de responsabilitat civil general, o garantia equivalent, per a cobrir els riscs derivats de la utilització de la instal·lació davant d’usuaris i tercers, i rebut de l'any en curs.

[En cas que la instal·lació tingui un nombre de places superior a 20]

* Acta de comprovació favorable en matèria d’incendis, d’acord amb la Llei 3/2010, del 18 de febrer, de prevenció i seguretat en matèria d’incendis.

1. Ordenar als serveis tècnics comarcals que duguin a terme una inspecció de la instal·lació esmentada per avaluar la seva adequació tècnica a la normativa aplicable i per comprovar l'existència i correcció de la documentació que la titularitat ha declarat posseir.
2. Advertir a la persona titular de la instal·lació que la inexactitud, la falsedat o l'omissió, de caràcter essencial, en les dades consignades en el formulari de comunicació d’inici de l’activitat o en els documents que s’hi van adjuntar, o l‘absència d’aquesta documentació, comporta dictar resolució administrativa, amb audiència prèvia a la persona interessada, deixant sense efecte el tràmit corresponent i impedint l'exercici de l'activitat comunicada des del moment que es coneix. Tot això sense prejudici d'iniciar les actuacions sancionadores corresponents i d'exigir les responsabilitats legals pertinents.
3. Comunicar aquesta Resolució a la [persona / entitat] interessada i a la Direcció General de Joventut del Departament de Drets Socials de la Generalitat de Catalunya.

[Recursos]

[Municipi], a la data de la signatura electrònica.

[nom i signatura òrgan competent]

Signat electrònicament